கேள்வி: இறையனார் அகப்பொருள் நக்கீரனார் உரை பற்றி விளக்கவும்.
பதில்: அகப்பொருள் பற்றிய இலக்கண நூல்களில் தொல்காப்பியத்துக்குப் பின்னர் தோன்றிய சிறப்பு மிக்க நூல் இறையனார் அகப்பொருள். இந்த நூலுக்கு உரை கண்ட சங்கப்புலவர்கள் பலர் என்று இந்த உரைநூலே குறிப்பிடுகிறது. நக்கீரனார் உரை மெய்சிலிர்ந்து வியந்து கேட்கப்பட்டதாம். மதுரை மருதன் இளநாகனார் உரை இவரது உரைக்கு அடுத்த நிலையில் வைத்துப் போற்றப்பட்டதாம்.
கேள்வி: இறையனார் அகப்பொருள் நக்கீரனார் உரை - உரையின் சிறப்பு பற்றி நீங்கள் என்ன அறிந்துள்ளீர்கள்?
பதில்: அம்பலும் அலரும் களவு என்பது இறையனார் களவியலில் உள்ள 22-ஆம் நூற்பா. இதனை நக்கீரனார் உரை இவ்வாறு விளக்குகிறது. அம்பல் என்பது முகிழ்முகிழ்த்தல், அலர் என்பது சொல் நிகழ்தல் அம்பல் என்பது சொல் நிகழ்தல், அலர் என்பது இல் அறிதல் அம்பல் என்பது இல் அறிதல், அலர் என்பது அயல் அறிதல் அம்பல் என்பது அயல் அறிதல், அலர் என்பது சேரி அறிதல் அம்பல் என்பது சேரி அறிதல், அலர் என்பது ஊர் அறிதல் அம்பல் என்பது ஊர் அறிதல், அலர் என்பது நாடு அறிதல் அம்பல் என்பது நாடு அறிதல், அலர் என்பது தேயம் அறிதல்
கேள்வி: இறையனார் அகப்பொருள் நக்கீரனார் உரை - உரையில் வடசொற்கள் பற்றி தகவல் சொல்.
பதில்: இந்த நூலில் வடசொற்கள் பலவாக உள்ளன. அவற்றில் சில வருமாறு. காரணிகன், குமாரசுவாமி, சிட்டர், சிந்திப்பான், சுவர்க்கம், பிராமணன், மூத்திர புரீடங்கள், வாசகம்